| Basano del Grapait. *Città di Bassano del Grappa* |
| --- |
| *Alpinio tiltas ir Viršutinė pilis* |
|  |
| 

Basano del GrapaBasano del Grapa

45°43′00″ š. pl. 11°22′00″ r. ilg.﻿ / ﻿45.71667°š. pl. 11.36667°r. ilg.﻿ / 45.71667; 11.36667﻿ (Basano del Grapa)Koordinatės: 45°43′00″ š. pl. 11°22′00″ r. ilg.﻿ / ﻿45.71667°š. pl. 11.36667°r. ilg.﻿ / 45.71667; 11.36667﻿ (Basano del Grapa) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Venetas Venetas |
| **Provincija** | Vičencos provincija |
|  |
| **Meras** | Stefano Cimatti |
|  |
| **Gyventojų** (2010) | 43 540  |
| **Plotas** | 47 km² |
| **Tankumas** (2010) | 926 žm./km² |
| **Altitudė** | 129 m |
|  |
| **Tel. kodas** | 0424 |
| **Tinklalapis** | www2.comune.bassano.vi.it |
| **Miesto globėjas (-ai)** | Šv. Džiovana Marija Bonomo, Šv. Basianas |

**Basano del Grapa** it. *Bassano del Grappa* – miestas Italijoje, Veneto regione, Vičencos provincijoje. Dailininkas Jakopas Basanas (it. *Jacopo Bassano*) mieste gimė, dirbo, mirė ir netgi pasivadino miesto vardu (tikroji pavardė dal Ponte). Basanas yra grapos, spiritinio vynuoginių išspaudų gėrimo, gimtinė.

Istorija
--------

Miestą II a. pr. m. e. įkūrė romėnas Basanijus.

Viduramžiais miestas pirmąkart paminėtas 998 m. o pilis – 1150 m. Vičenca miestą užėmė 1175 m. bet Basanas išlaikė dalį autonomijos iki XIII a. kai jį valdė Acelinos šeima. Milano Viskončiai užėmė miestą 1368 m. o Venecijos respublika 1404 m. Miestas tapo klestinčiu vilnos, šilko, geležies, vario, o daugiausiai keramikos centru. XVIII a. Basaną garsino Remondini spausdintojai.

Per Prancūzijos revoliucijos karus čia įvyko Basano mūšis. 1815 m. Basanas tapo Lombardijos-Venecijos karalystės dalimi, kol 1866 m. atiteko Italijos karalystei.

Anksčiau miestas itališkai vadintas *Bassano Veneto*, bet po žiaurių Grapos kalno mūšiu Pirmąjį pasaulinį karo metu miestas pervadintas į Basano del Grapa 1928 m. Ernest Hemingway apsigyveno mieste kai dirbo greitosios vairuotoju. Tai jis aprašo knygoje *Atsisveikinimas su ginklais*. Antrojo pasaulinio karo metais mieste gyveno rašytojai Francis Scott Fitzgerald ir Dos Passos. Per Pirmąjį pasaulinį karą]] veikla mieste buvo sustabdyta, nes Basanas atsidūrė prie fronto linijos, o per Antrąjį pasaulinį karą po Italijos paliaubų į miestą įsiveržė naciai ir deportavo ar nužudė daug vietinių.

Miesto simbolis yra dengtas medinis tiltas, kurį 1569 m. suprojektavo Andrea Palladio. Tiltas buvo sugriautas daug kartų, paskutinį sykį per Antrąjį pasaulinį karą. Alpini kariai (Italijos kalnų kariniai daliniai) gerbė Basaną ir jo tiltą, tad surinko pinigų jam visiškai atstatyti. Ant tilto dažnai renkasi tų dalinių veteranai dainuoti ir prisiminti senas dienas.

Basanas yra Renzo Rosso, Diesel dizaino kompanijos įkūrėjo gimtinė. Nuo kompanijos plėtros XX a. devintam dešimtmetyje, ji tapo svarbiu darbdaviu mieste ir regione. Dėkodamas už vietinę paramą Renzo Rosso parėmė vietinį futbolo klubą Bassano Virtus 55 S.T, rekonstravo miesto centrą ir suteikė nemokamą internetą miestiečiams.

Garsūs vietiniai
----------------

* Luigi Agnolin, futbolo teisėjas
* Jacopo Bassano, dailininkas
* Giovanni Battista Brocchi, geologas
* Miki Biasion, Pasaulio Ralio čempionas
* Tito Gobbi, operos dainininkas
* Stefano Rusconi, krepšininkas, žaidęs NBA
* Renzo Rosso, Diesel ir Only The Brave Group įkūrėjas ir prezidentas
* Francesco Fontana, italų ledo ritulio žaidėjas

Miestai partneriai
------------------

* Italija Belegra, Italija
* Italija Lampeduza, Italija
* Vokietija Miulakeris, Vokietija
* Švedija Stokholmas, Švedija
* Prancūzija Vuaronas, Prancūzija

Basano del Grapa, Libertà aikštė